stanford-oval/wikipedia huggingface dataset:
החזית המזרחית במלחמת האזרחים ברוסיה
אירועים מרכזיים

13-15 ביוני 1918 - כוחות הצבא הלבן המתארגן בעזרת הלגיון הצ'כוסלובקי מפילים שלטון סובייטי בברנאול.
7 באוגוסט 1918 - כיבוש קאזאן על ידי כוחות הצבא הלבן בפיקוד ולדימיר קאפל וכוחות הלגיון הצ'כי. בעקבות כיבוש העיר נלקח שלל רב שכלל מטען זהב ממשלתי ותחמושת רבה.
8 בספטמבר - הקמת ממשל של ועדת חברי האספה המכוננת בסמרה בעקבות כיבוש העיר על ידי הלגיון הצ'כי.
10 בספטמבר - כוחות הצבא האדום החזירו לעצמם שליטה בקאזאן.
1-18 בספטמבר - בעקבות מתקפה מוצלחת באזור אוליאנובסק, הצבא האדום החזיר לעצמו שליטה בעיר וכוחות הצבא הלבן ללגיון הצ'כי נסוגו בכ-35 ק"מ מזרחה.
14 בספטמבר-8 באוקטובר - בעקבות מתקפת נגד, הצבא האדום החזיר לעצמו שליטה בסמרה
8 באוגוסט-12 בנובמבר - התקוממות עממית באזור איז'בסק. בעקבות קרבות קשות, הצבא האדום החזיר לעצמו שליטה על האזור.
9 בנובמבר-7 בדצמבר - התקוממות איכרים בעורף הממשל הסיבירי. בדצמבר 1918 הכוחות של הצבא הלבן הצליחו לדכא את ההתקוממות.
29 בנובמבר-6 בינואר 1919 - מתקפת של הצבא הלבן שהסתיימה בכיבוש פרם.
מרץ-אפריל 1919 - מתקפה כוללת של הצבא הלבן בפיקוד אלכסנדר קולצ'ק. המטרה הייתה להגיע לקו לאורך נהר הוולגה. למרות ההצלחות הרבות והתקדמות במאות קילומטרים מערבה, המטרה לא הושגה.
אפריל - יוני 1919 - מתקפת נגד של הצבא האדום לקראת סוף יוני התרחשה קריסה החזית של הצבא הלבן והחלה נסיגה מסיבית מזרחה.
20 ביוני - 1 באוגוסט 1919 - הצבא האדום השתלט על העיר פרם וסביבתה.
5 ביולי - 20 ביולי 1919 - הצבא האדום השתלט על העיר יקטרינבורג וסביבתה.
17 ביולי - 14 באוגוסט 1919 - הצבא האדום השתלט על העיר צ'ליאבינסק וסביבתה.
20 באוגוסט - 3 בנובמבר 1919 - הצבא האדום השתלט על העיר טובולסק וסביבתה.
1 בספטמבר - 2 באוקטובר 1919 - הצבא הלבן מבצע מתקפת נגד מוצלחת ויחידות הצבא האדום נסוגו מערבה, אך הדבר לא שינה את המצב האסטרטגי בחזית.
2 בנובמבר - 10 בינואר 1920 - הצבא האדום השתלט על עיר אורנבורג וסביבתה. קריסה מוחלטת של הצבא הלבן באזור.
14 בנובמבר מרץ 1920 - מסע הקרח הגדול - נסיגה של הצבא הלבן כ-2000 ק"מ מזרחה מאזור אומסק עד לאזור צ'יטה בתנאי חורף סיבירי קשים.
22 בנובמבר - 31 בדצמבר - מסע הרעב - נסיגה של יחידות הצבא הלבן בפיקוד של גנרל אלכסנדר דוטוב לדרום-מזרח קזחסטן. לאור התנאים הקשים כ-50% ממשתפי המסע נפטרו ורק כ-10 אלף הגיעו ליעד חולים וחלשים.
היחידות שנסוגו המשיכו בלחימה באסיה המרכזית ובמזרח הרחוק הרוסי עד לשנת 1922.
הצבא הלבן

בסוף 1918 הצבא כלל כ-55 אלף לוחמים מהם כ-20 אלף צ'כוסלובקים והיתר היו ברובו קוזאקים. לקראת קיץ 1919 היקף הצבא גדל לכ-400 אלף, כאשר הרוב היו מגויסים. במהלך הנסיגה מזרחה, לאזור באיקל הגיעו כ-26 אלף ולעיר צ'יטה 15 אלף בלבד.
הצבא הלבן > מפקדי החזית

ואסילי בולדירב  (ספטמבר-נובמבר 1918)
אלכסנדר קולצ'ק (נובמבר 1918 - ינואר 1920)
גריגורי סמיונוב (מינואר 1920)
הצבא הלבן > קצינים בולטים

מיכאיל דיטריכס
אלכסנדר דוטוב
ולדימיר קאפל
סרגיי וויצחובסקי
הצבא האדום

הצבא האדום אורגן במספר ארמיות.
הארמייה ה-1 פעלה באזור סמרה ולאחר מכך בחלק בדרומי של החזית.
הארמייה ה-2 פעלה באזור קאזאן, איז'בסק, פרם ויקטרינבורג
הארמייה ה-3 פעלה באזור פרם ויקטרינבורג
הארמייה ה-4 פעלה באזור סמרה, אורנבורג
הארמייה ה-5 פעלה באזור צ'ליאבינסק והמשיכה בלחימה בסיבר תוך כיבוש אומסק, טומסק, קרסנויארסק ואירקוצק.
הצבא האדום > מפקדי החזית המזרחית

מיכאיל מורביוב (יוני-יולי 1918), הוצא להורג לאחר מרד. לאחר סיום הלחימה עברה לאזור אסיה המרכזית.
יואכים ואצטיס (יולי-ספטמבר 1918)
סרגיי קמנייב (ספטמבר 1918-יולי 1919)
מיכאיל פרונזה - יולי -אוגוסט 1919
ולדימיר אולדרוגה (אוגוסט 1919-ינואר 1920)
הצבא האדום > קצינים בולטים

מיכאיל טוכאצ'בסקי
ואסילי צ'פאייב
התקדמות מרבית של החזית המזרחית בשנים 1918-1919
נסיגה של הצבא הלבן ב-1919-1920
סם דליץ'

| --- | --- |
אין תמונה חופשית
 לידה:  1979 (בן 46 בערך) 
 פרופיל ב-IMDb
 
סם דליץ' (באנגלית: Sam Delich) הוא שחקן אוסטרלי.
בשנת 2018 הופיע דליץ' בסדרה "Mr Inbetween", ושיחק בסדרה "Royal Flying Doctors Service" . שנה לאחר מגן התארח בפרק בסדרה קרוב רחוק".
ב-2022 הופיע בסרט המדע הבדיוני של נטפליקס"ראש העכביש" לצד כריס המסוורת' ומיילס טלר. בהמשך לוהק לסדרת הטלוויזיה "Last Days of the Space Age".
ב-2024 גילם את דמותו של ריץ' פטראקיס בסדרת הטלוויזיה "טריטוריה" בהפקת נטפליקס.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2018 | The Marshes | ויל |  |
| 2018 | Mr Inbetween | יניב | 2 פרקים |
| 2019 | קרוב רחוק | מארק | פרק אחד |
| 2021 | RFDS | ויל | 4 פרקים |
| 2022 | ראש העכביש | אדם |  |
| 2022 | Christmas Bloody Christmas | רובי ריינולדס |  |
| 2023 | The PM's Daughter | מאט | 5 פרקים |
| 2024 | Last Days of the Space Age | וויין דול | 5 פרקים |
| 2024 | טריטוריה | ריץ' פטראקיס | 6 פרקים |
הערות שוליים

1 2  Lane, Sia (13 בנובמבר 2020). "Exclusive: Australian Actor Sam Delich". Frontline Views. {{cite web}}:  (עזרה)
↑  Whittock, Jesse (23 ביוני 2022). "'Spiderhead' Actor Sam Delich Joins Jesse Spencer-Starring Disney+ Australia Drama 'Last Days Of The Space Age'". {{cite web}}:  (עזרה)
↑  Robinson, Abby (24 באוקטובר 2024). "Territory cast: Who stars in the Netflix cattle ranch drama?". Radio Times. נבדק ב-26 באוקטובר 2024. {{cite web}}:  (עזרה)
אלמה רוזה

| --- | --- |

 לידה:  3 בנובמבר 1906 וינה, האימפריה האוסטרו-הונגרית 
 פטירה:  4 באפריל 1944 (בגיל 37) מחנה ההשמדה בירקנאו, גרמניה הנאצית 
 מקום קבורה:  אושוויץ 
 מוקד פעילות:  אוסטריה, הרייך הגרמני 
 שפה מועדפת:  גרמנית 
 כלי נגינה:  כינור 
 בן או בת זוג:  ואשה פז'יהודה (1930–1935) 
 
אלמה רוֹזֶה (בגרמנית: Alma Rosé;‏ 3 בנובמבר 1906, וינה - 5 באפריל 1944, אושוויץ) הייתה כנרת יהודיה-אוסטרית. גורשה בפקודת הנאצים למחנה הריכוז אושוויץ-בירקנאו, שם הקימה וניצחה על תזמורת הנשים באושוויץ. מתה ככל הנראה מהרעלת מזון.
שמה של אלמה רוזה מונצח על מצבת קברם של הוריה בווינה, בהיעדר קבר לה עצמה
קורות חיים

אביה של אלמה רוזה היה הכנר ארנולד רוזה, שהיה הכנר הראשי של התזמורת הפילהרמונית של וינה במשך 50 שנה, משנת 1881 עד 1931, ובתזמורת האופרה של וינה וכנר ראשון ברביעיית המיתרים רוזה ידועת השם במשך 23 שנה. אמה, יוסטינה, הייתה אחותו של גוסטב מאהלר.
אלמה גדלה להיות כנרת. בשנת 1930 נישאה לכנר הצ'כי ואשה פז'יהודה (אנ'), כנר וירטואוז שנחשב לאחד הגדולים במאה ה-20. בשנת 1935 בא הקץ על נישואיהם. היו שאמרו, כי הוא נפרד מאשתו משיקולים אופורטוניסטיים, בגלל יהדותה, אך אין ביסוס לטענה זו: לוח הזמנים סותר טענה זו, ואשתו השנייה הייתה אף היא יהודייה.
בינתיים הלכה הקריירה של אלמה רוזה מחיל אל חיל. בשנת 1932 הקימה את תזמורת הנשים "נערות הוואלס הווינאיות" (Die Wiener Walzermädeln), הרכב שניגן ברמה גבוהה מאוד ויצא למסעות קונצרטים ברחבי אירופה. כנגנית ראשית בתזמורת ניגנה אנני קוקס, חברתה הטובה של אלמה. לאחר סיפוח אוסטריה לגרמניה בשנת 1938, הצליחו רוזה ובני משפחתה להימלט ללונדון. אחיה, המוזיקאי אלפרד רוזה, נמלט לארצות הברית, ואלמה נותרה בלונדון עם אביה.
בנובמבר 1939 עזבה רוזה את אנגליה כדי להופיע ככנרית בהולנד. רוזה נשארה בהולנד אף שרישיון הכניסה שלה לאנגליה עמד לפוג. הרישיון פג בראשית מאי 1940, וכשכבשו הגרמנים את הולנד בסופו של אותו חודש, לא יכולה הייתה להימלט. בזמן הכיבוש הגרמני של הולנד היא התגוררה אצל משפחות ידידים, והמשיכה להופיע בהופעות פרטיות. במקביל ניסתה לקבל ויזה לארצות הברית. במרץ 1942, בתקווה שבכך ינצלו חייה, נישאה בנישואין פיקטיביים למהנדס הולנדי תמהוני בשם קונסטנט אוגוסט ון ליוון בומקאמפ. בדצמבר 1942, במהלך ניסיון לברוח לשווייץ, נפלה רוזה בידי הגסטאפו, ובסופו של דבר גורשה לאושוויץ.
כדי להישאר בחיים, הנהיגה רוזה את תזמורת הנשים באושוויץ (Mädchenorchester von Auschwitz) . התזמורת הורכבה מנגניות חובבות, ובתנאים הקשים בהם ניהלה רוזה את חברותיה - לעיתים חלשות ובקושי מתמצאות - נאלצה לנקוט בתקיפות וביד קשה; הודות לכך הצליח רוב מכריע של חברות התזמורת לשרוד את המלחמה.
 אלמה רוזה מתה במחנה הריכוז בחודש אפריל 1944. לפי מקור אחד, היא נפטרה כתוצאה ממחלה ללא טיפול, שהייתה מלווה במספר ימים של חום גבוה, אך ניומן וקירטלי שוללים גרסה זו בספרם. לפי מחקרם סיבת המוות אינה וודאית - ייתכן שמתה כתוצאה מהרעלת מזון, ויש הסבורים שהורעלה על ידי אנשי אס-אס אחדים שהתנגדו לתזמורת. עוד הם כותבים שרוזה טופלה בבית החולים של המחנה בניסיון להציל את חייה.
הנצחה

רוב הנגניות בתזמורת הנשים באושוויץ נותרו בחיים וחלקן עלו לישראל לאחר המלחמה.
הילדה שמחה-גרינבאום ורבקה בציה-קופרברג חיו בקיבוץ נצר סירני. בערב יום השואה 15 באפריל 2007 קיימה האופרה הישראלית החדשה ערב לזכרה של אלמה רוזה, שבו הופיעה חברת התזמורת הילדה שמחה גרינבאום, בהשתתפות סימפונט רעננה וזמרי אופרה עם הכנר הראשי של התזמורת ניתאי צרי שנגן על כינור אותנטי שבעליו האנונימי נרצח באושוויץ.
בשנת 1969, נקרא על שמה רחוב בעיר וינה. בהיעדר קבר, נרשם שמה על מצבת קברם של הוריה בבית העלמין גרינצינגר בווינה.
לקריאה נוספת

פניה פנלון, תזמורת על תנאי, הוצאת ידיעות ספרים, 1980
ריצ'רד ניומן עם קארן קירטלי,  אלמה רוזה: מווינה לאושוויץ; מאנגלית: דפנה לוי, אור יהודה: כנרת, תשס"ה 2005
אלי מידווד* הכנרת מאושוויץ, מטר - הוצאה לאור,2024.
הערות שוליים

↑  Margita Schwalbová u. a., zitiert bei podium-wendel.de[דרושה הבהרה]
↑  מחווה לאלמה רוזה
| --- | --- |
בקרת זהויות :  NLI: 987007267387405171  PLWABN: 9810719448605606  BIBSYS: 1085907  BnF: cb13742758b (data)  GND: 122169018  ISNI: 0000 0001 0977 8853  LCCN: nr95011401  MusicBrainz: 5d0c4ac9-ff80-4a59-a09a-fd47e67af355  NKC: jo2015895402  NTA: 197469833  RERO: 02-A027425679  SELIBR: 277146  SUDOC: 077661052  VIAF: 59959386   WorldCat (עם VIAF): 59959386
חחח

חְחְחְ היא צורת ביטוי נפוצה בסלנג אינטרנטי עברי, המביעה צחוק, או מנגד זלזול, לעג וגיחוך. גזרון הביטוי נובע מהצליל הנשמע כאשר אדם מגחך וניתן למצוא את השימוש בו גם בעל פה בתקשורת פרונטלית. המילה "חחח" היא אונומטופיה, אחת מתוך מספר צורות שהתפתחו לתיאור הבעות גוף ממשיות בטקסט, בדומה ל"פףףף" ו"ממממ". לפעמים צורת הביטוי חחח מראה על זילזול וצביעות לאדם אחר
ניתוח

בספרו "מילון הסלנג המקיף" משנת 2005 הגדיר הבלשן והמילונאי הישראלי רוביק רוזנטל את הביטוי כך: "חְחְחְחְ - ביטוי של לעג ובוז [...]; מקובל באינטרנט, מספר הפעמים בהם מופיעה ח' מעיד על מידת הלעג". "חחח" היא צורה או מילה דינמית, ואורכה אינו קבוע אלא משתנה: היא יכול לנוע מ"ח" בודדת המביעה גיחוך קל או עלבון, ועד "חחחחחחחח" משתלשלת ונמשכת המביעה צחוק עז במיוחד.
בוויקימילון ניתן הפירוש "מילת גיחוך או צחוק הנמצאת בשימוש בעיקר בפורומים ובצ'אטים. לרוב האות חי"ת נכתבת יותר מפעמיים." גם במילון המקוון "מילוג" ניתנו שני פירושים: קריאת זלזול והבעת צחוק בכתב.
שימושים

הצורה "חחח" יכולה להופיע ולהשתלב בין כל איברי התחביר במשפט כהפוגה קומית בין התכנים.
בשנת 2017 חקרו ססיל פטיז'אן ואטיאן מורל את השימוש בביטויי צחוק כגון "חחח" בשיחות ווטסאפ, על בסיס ניתוח של שיחות ווטסאפ בחלק הדובר צרפתית של שווייץ. הם בדקו כיצד הדוברים משתמשים בביטויי הצחוק ככלי לניהול שיחה בפלטפורמה אסינכרונית, שבה בשונה משיחה פנים אל פנים, הודעה חדשה של דובר לא בהכרח מגיעה כתגובה להודעה הקודמת של העמית לשיחה. במחקר עלה כי אופן השימוש בביטויי צחוק במהלך שיחה מסייע הן לניהול תור בשיחה בין הדוברים, והן למעבר בין נושאים. ישנה חשיבות לשאלה האם ביטוי הצחוק מגיע כהודעה נפרדת או כחלק מהודעה ארוכה יותר הכוללת התייחסות נוספת לדברים. לרוב, הודעת צחוק בודדת מעידה מצד אחד על כך שצפויה הודעה נוספת של אותו דובר, וכמו כן הודעה בודדת שלאחריה מגיעה הודעה הכוללת התייחסות נוספת מעידה על שינוי נושא או אף על סיום שיחה. הודעה שמתחילה בביטוי צחוק ולאחריו התייחסות נוספת מעידה לרוב על העברת תור הדיבור לבן השיח, וכמו כן הודעות המשלבות ביטוי צחוק והתייחסות נוספת מאפשרות לבן השיח להמשיך בנושא הנוכחי. כמו כן, עלתה במאמר ההבחנה כי השימוש בביטויי צחוק במהלך שיחה, ובפרט שימוש נכון ובזמנים המתאימים, משמש גם ככלי של הדובר להצגת שליטתו ביכולת התכתבות ברשת.
קבלה בחברה

תחילת השימוש ב-"חחח" אינו ידוע, אך ניתן להניח שהוא הומצא על ידי מקלידים צעירים בימי פריחת הרשת הישראלית. כיום השימוש החברתי נפוץ מאוד ושגור במרחבי השיח השונים ובעיקר ברשתות החברתיות כביטוי המעשיר ומרחיב את אפשרויות ותחומי ההבעה בשפה העברית.
מבדיקה שבוצעה על ידי אתר וואלה לרגל פורים 2016, מנתוני בלוגים, פורומים, תגובות ורשתות חברתיות, 20 מיליון פוסטים בשנה בעברית משתמשים בצירוף "חחח" על צורותיו השונות. בבדיקה נבדק גם איזו וריאציה של הביטוי היא הנפוצה ביותר כאשר "חחח" נדגם כנפוץ ביותר עם 16.5% מהפוסטים, לאחריו "חחחח" עם 15.65% ואחר כך "חחחחח" עם 12.85%.
גרסאות

| וריאציה | משמעות | הערות |
| --- | --- | --- |
| חחח | הבעת צחוק / תגובה מחויכת | הצורה הנפוצה ביותר לציון צחוק בפלטפורמות מקוונות |
| חח | צחוק מאופק / קול | וריאציה מקוצרת של ה"חחח" הנפוץ |
| ח | זלזול | לרוב נכתב בתגובה לבדיחה לא מצחיקה |
| חעחעחעחעחע | הבעת צחוק בצורה מוגזמת | היה נפוץ בעיקר אצל בלוגרים וגולשי פורומים בעשור הראשון של שנות ה-2000 |
| מוהאהאהא/מוחעחעחע | צחוק מרושע | כחיקוי לקול הצחוק המרושע של נבלים בסדרות אנימציה |
שימושים מקבילים בשפות אחרות

| שפת מקור | מילה | וריאנטים | פירוש | סימוכין |
| --- | --- | --- | --- | --- |
| אנגלית | lol | lololololol | ראשי תיבות של laughing out loud (צוחק בקול רם) |  |
| אנגלית | lawl | Laaawwwlllll | כך המילה lol נשמעת במציאות (כשמבטאים אותה בקול רם) |  |
| אנגלית | haha | hahahahaha | חהחה |  |
| אנגלית | lmao | lmaooo | Laughing My Ass Off |  |
| שוודית | asg |  | asgarv (צחוק עז) |  |
| תאית | 555 | 5555555 | המילה התאית ל-5 נשמעת כמו ha, אז 555 נשמע כמו hahaha |  |
| ספרדית | jajaja | ja ja ja | האות j מבוטאת "ח'ה" |  |
| צרפתית | mdr | mdrrr | קיצור של "mort de rire" (מת מצחוק) |  |
| צרפתית | XPTDR | xxxxptdr | explosé de rire (מתפוצץ מצחוק) |  |
| קוריאנית | ㅋㅋㅋㅋ | ㅋㅋㅋㅋㅋㅋ | מבוטא kkkk‏ - keukeukeu (לצחוק) |  |
| יפנית | www | wwwww | האות הראשונה במילה "warau" או "warai" (צחוק, חיוך) |  |
| אינדונזית | wkwkwk | wkwkwkwk | ketawa ngakak (צוחק בקול רם) |  |
| ניגריה (אנגלית-פידג'ין) | lwkmd |  | Laugh Wan Kill Me Die (לצחוק למוות) |  |
| פורטוגזית ברזילאית | rsrsrs | rsrsrsrsrs | risos (צחוק) |  |
| ערבית | ههههه | هههههههه | הההההההה |  |
| ערבית | خخخ | خخخخخخ | חחחחחחחח |  |

באנגלית ראשי התיבות LOL (‏"Laughing Out Loud" - צוחק בקול חזק) היו נפוצות מאוד בראשית ימי האינטרנט בצ'אטים מקוונים. מבדיקה שערכה רשת פייסבוק בשנת 2015 עלה כי הביטוי "haha", שבדומה לביטוי העברי "חחח" ניתן להכפלה מספר רב של פעמים, תופס תאוצה ותופס את מקומו של הביטוי הוותיק "LOL", כאשר ב-51% מהמקרים בהם משתמשים הביעו צחוק באמצעות ביטוי סלנג אינטרנט השימוש היה בביטוי "haha" (עם 13% נוספים לצירוף "hehe"), בעוד ש-LOL נדחק עד לכ-2% (עם כ-34% נוספים של שימוש באימוג'י).
כבר בשנת 2008 בוצע מחקר על השימוש של בני נוער בפלטפורמות מסרים מיידיים ועל מאפייני הדיבור בהן, על בסיס התכתבויות של 72 נערים. אחד הנושאים שנבדקו הוא עד כמה נפוץ השימוש בביטוי LOL לעומת haha ו-hehe. בבדיקה עלה כי השימוש הנפוץ ביותר מבין שלוש הצורות הוא בצורה haha עם כ-70% מהמופעים, בעוד LOL מופיע בכ-20% מהמקרים. כמו כן עלה כי ככל שקבוצת הגיל עולה כך השימוש ב-haha הופך יותר ויותר נפוץ והשימוש ב-LOL הופך יותר נדיר, כאשר בקבוצת הגיל הצעירה ביותר, 15-16, סדר הגודל של השימוש בשתי הצורות דומה. לפי החוקרים, המשתמשים המבוגרים יותר, שלהם החשיפה הארוכה ביותר לפלטפורמות מסרים מיידיים, ככל הנראה "נגמלו" עם הזמן מחלק מצורות הכתיב הנפוצות בפלטפורמות אלו ועברו לצורות כתיב "שמרניות" יותר.
הערות שוליים

↑  מה זה חחחחח - מילון עברי עברי - מילוג, באתר milog.co.il
↑   ערך מילוני בנושא חח,  בוויקימילון
↑  רוביק רוזנטל, מילון הסלנג המקיף, הוצאת כתר, 2005, עמ' 134
↑  חֲחֲחָחָח, באתר מילוג
1 2 3  Cécile Petitjean, Etienne Morel. ""Hahaha": Laughter as a resource to manage WhatsApp conversations". sciencedirect.com. נבדק ב-12 ביולי 2019. Laughter as a resource to manage WhatsApp conversations {{cite web}}:  (עזרה)
↑  Sacks, H., 1987. On the preferences for agreement and contiguity in sequences in conversation. In: Button, G., Lee, J. (Eds.), Talk and Social
Organization. Multilingual Matters, Clevedon, pp. 54--69.
↑  Günthner, S., 2011. Zur Dialogizität von SMS-Nachrichten -- eine interaktionale Perspektive auf die SMS-Kommunikation. Networx 60 (30.05.16)
↑  מערכת‏, "חחח" או "חחחחח" - מה הדרך הנכונה לצחוק ברשת?, באתר וואלה, 24 במרץ 2016
↑  lol, Urban Dictionary (באנגלית)
↑  lawl, Urban Dictionary (באנגלית)
↑  haha, Urban Dictionary (באנגלית)
↑  lmao, Urban Dictionary (באנגלית)
↑  asg, Urban Dictionary (באנגלית)
↑  555, Urban Dictionary (באנגלית)
↑  jajaja, Urban Dictionary (באנגלית)
↑  mdr, Urban Dictionary (באנגלית)
1 2  What is your language's equivalent of 'lol'?, Quora, ‏2017 (באנגלית)
↑  Gretchen McCulloch, HAHA IN OTHER LANGUAGES, Mental Floss, ‏15 במאי 2015 (באנגלית)
↑  Brian Ashcraft, In Japan, People Do Not LOL. They wwww., Kotaku, ‏22 בפברואר 2013 (באנגלית)
1 2  lwkmd, Urban Dictionary (באנגלית)
↑  معنى هههههههه في معاجم اللغة العربية, מעאגִ'ם (בערבית)
↑  معنى خخخخخخخ في معاجم اللغة العربية, מעאגִ'ם (בערבית)
↑  עמית ולדמן, ‏מחקר: ה"חחח" כבש את העולם, באתר ‏מאקו‏, 10 באוגוסט 2015
↑  Tagliamonte, S., Denis, D., 2008. Linguistic ruin? LOL! Instant messaging and teen language. American Speech 83, 3--34
טים פאוורס

| --- | --- |
טים פאוורס, 2013
טים פאוורס, 2013
 לידה:  29 בפברואר 1952 (בן 72) באפלו, ניו יורק
 שם לידה:  Timothy Thomas Powers 
 מדינה:  ארצות הברית 
 מקום מגורים:  באפלו, Muscoy 
 עיסוק:  סופר
 מקום לימודים:  אוניברסיטת מדינת קליפורניה בפולרטון 
 שפות היצירה:  אנגלית 
 סוגה:  ספרות ספקולטיבית • סיפור הרפתקאות • פנטזיה
 זרם ספרותי:  היסטוריה חלופית
 יצירות בולטות:  שערי אנוביס הזדמנות אחרונה
 תקופת הפעילות:  מ-1976
 פרסים והוקרה:  פרס פיליפ ק. דיק (1983)  פרס גפן (2001)  הפרס הבינלאומי של גילדת האימה  פרס אפולו (1987)  פרס לוקוס לפנטזיה אפלה/רומן אימה (1996)  פרס איגנוטוס לרומן הטוב ביותר (1992)  Science Fiction Chronicle Award (1984)  פרס לוקוס לנובלת פנטזיה (1998)  פרס פיליפ ק. דיק (1985)  פרס עולם הפנטזיה לרומן הטוב ביותר (2001)  פרס לוקוס לנובלת פנטזיה (1993)  פרס עולם הפנטזיה לרומן הטוב ביותר (1993)  הפרס המיתופואטי 
 http://www.theworksoftimpowers.com
 
טים פאוורס (באנגלית: Timothy Thomas Powers; נולד ב-29 בפברואר 1952) הוא סופר מדע בדיוני ופנטזיה אמריקני.
אחת הנקודות הראויות ביותר לציון בעבודתו היא השימוש ב"היסטוריות סודיות" - פאוורס משתמש באירועים היסטוריים מאומתים ומתועדים, אך הוא מתאר אותם מנקודת מבט שונה, בה הקסם הוא כוח מניע חשוב במוטיבציה ובפעולותיהם של הדמויות הפועלות.
חייו

פאוורס נולד בבאפלו, ניו יורק, וגדל בקליפורניה, לשם עברה משפחתו ב־1959. הוא למד ספרות אנגלית באוניברסיטת המדינה של קליפורניה בפולרטון, שם פגש לראשונה את ק. וו. ג'טר וג'יימס בליילוק, שניהם סופרי מדע בדיוני ופנטזיה, עימם נשאר מאז בקשרי חברות טובים, ומדי פעם שיתף עמם פעולה ביצירתו. עוד חבר אותו פגש באותה התקופה (אם כי לא היה סטודנט באוניברסיטה, שלא כמו ג'טר ובליילוק) הוא פיליפ ק. דיק; הדמות הנקראת "דייוויד" בספרו של דיק "ואליס" מבוססת על פאוורס.
פאוורס ובליילוק המציאו את המשורר ויליאם אשבלס (המופיע בספרו של פאוורס, "שערי אנוביס") בעת לימודיהם באוניברסיטה.
הרומן החשוב הראשון שלו היה "מזיגת הכהה" שכתב ב־1979, אך הרומן שהקנה לו את פרסומו היה הרומן הבא שלו, מ-1983, "שערי אנוביס", שזכה בפרס פיליפ ק. דיק. "שערי אנוביס" תורגם וראה אור בשפות רבות, בהן עברית. ספרו "זרמים זרים" שיצא ב-1987 ותורגם לעברית ב-2011 שימש בסיס לסרט שודדי הקאריביים: זרמים זרים.
בנוסף לקריירת הכתיבה שלו, פאוורס מלמד במשרה חלקית בתפקידו כ"סופר הבית" בתיכון לאמנויות של מחוז אורנג', שם חברו, בליילוק, מנהל את מחלקת הכתיבה היוצרת. פאוורס מתגורר כיום ב־Muscoy, קליפורניה.
פאוורס ביקר בישראל במסגרת פסטיבל אייקון 2005.
בשנת 2011 הוא היה מועמד לקבלת "פרס ארטור קלארק", אך בסופו של דבר הפרס הוענק ללורן ביוקס.
ביבליוגרפיה

להלן רשימה חלקית של הספרים שהוציא פאוורס:
מזיגת הכהה (1979) - The Drawing of the Dark בתרגומה של ורד טוכטרמן הופיע בהוצאת אופוס בשנת 2005
שערי אנוביס (1983) - The Anubis Gates בתרגומה של ורד טוכטרמן הופיע בהוצאת אופוס בשנת 2000
זרמים זרים (1987) - On Stranger Tides בתרגומה של ורד טוכטרמן הופיע בהוצאת אופוס בשנת 2011
הזדמנות אחרונה (1992) - Last Call בתרגומה של ורד טוכטרמן הופיע בהוצאת אופוס בשנת 2002
שלושה ימים עד דלא היה (2006) - Three Days to Never בתרגומה של ורד טוכטרמן הופיע בהוצאת אופוס בשנת 2008
מת'יו ריאן

מת'יו דייוויד "מאט" ריאן (באנגלית: Mathew David "Mat" Ryan; נולד ב־8 באפריל 1992) הוא כדורגלן אוסטרלי המשחק בלאנס ובנבחרת אוסטרליה.
קריירת מועדונים

ריאן התחיל את הקריירה שלו בקבוצת נוער של סנטרל קואסט מארינרס. בעונת 2009/2010 עלה לקבוצה הבוגרת וחתם על חוזה ל-3 שנים. ריאן התחיל כשוער שני, אך לאחר פציעתו של השוער הראשון ג'ס ונסטרטאן קיבל את אפודת השוער הראשון. בעונתו הראשונה שמר על שער נקי במשך 12 משחקים. בדצמבר 2010 זכה בתואר השחקן הצעיר של החודש בליגה. ב-30 במאי 2013 עבר לקלאב ברוז' הבלגית. ב-27 ביולי 2013 ריאן ערך את הופעת הבכורה שלו בברוז' נגד שרלרואה ושמר על שער נקי בניצחון 0–2. ב-23 בדצמבר 2013 ריאן הדף פנדל בדקה ה-67 במשחק נגד גנט שנגמר בתוצאה 2-2.
ב-20 ביולי 2015 חתם ריאן בוולנסיה הספרדית עבור 7 מיליון יורו. ב-30 בינואר 2017 הושאל ריאן לגנק הבלגית. ב-16 ביוני 2017 חתם בברייטון מהפרמייר ליג.
ב-22 בינואר 2021 הושאל ראיין לארסנל עד לסיום עונת 2020/2021. את הופעת הבכורה ערך ב-6 בפברואר בהפסד קבוצתו 0–1 לאסטון וילה.
ב-12 ביולי 2021 חזר ראיין לספרד וחתם בריאל סוסיאדד.
ב-9 באוגוסט 2022 חתם בפ.צ. קופנהגן.
ב-9 בינואר 2023 חתם באלקמאר לעונה וחצי.
ב-18 ביולי 2024 חתם ברומא.
ב-21 בינואר 2025 חתם בלאנס.
נבחרת לאומית

ב-21 בפברואר 2012 ערך את הופעת הבכורה שלו בנבחרת נגד נבחרת ערב הסעודית במסגרת מוקדמות מונדיאל 2014. ריאן נכלל בסגל הנבחרת לקראת מונדיאל 2014.
נכלל בסגל נבחרת אוסטרליה לטורניר מונדיאל 2022.
נכלל בסגל נבחרת אוסטרליה לטורניר גביע אסיה 2023.
אנה קרלין

| --- | --- |

 לידה:  19 במרץ 1960 (בת 64) 
 ענף מדעי:  מדעי המחשב
 עיסוק:  אלגוריתמים מקוונים, אלגוריתמי קירוב ואלגוריתמים אקראיים, תורת המשחקים האלגוריתמית
 מקום לימודים:  אוניברסיטת סטנפורד 
 מנחה לדוקטורט:  ג'פרי אולמן 
 מוסדות:  אוניברסיטת וושינגטון  DEC 
 תלמידי דוקטורט:  Geoffrey M. Voelker, Benjamin Birnbaum, Matthew Cary, Laura Elisa Celis, Jessica Chang, Kira Goldner, Jason D. Hartline, Juan Andres Alemany, Frank D. McSherry, Tracy Kimbrel, Jared Culver Saia, Eric John Anderson, Robbie Weber 
 פרסים והוקרה:  פרס פריס קנלאקיס (2020)  עמיתת האקדמיה האמריקאית לאמנויות ולמדעים  עמית ACM (2012) 
 
אנה ר' קרלין (נולדה ב-19 במרץ 1960) היא פרופסור למדעי המחשב באוניברסיטת וושינגטון.
ביוגרפיה

אביה, שמואל קרלין, היה מתמטיקאי אמריקאי יהודי באוניברסיטת סטנפורד. הוא עודד את ילדיו לעסוק במחקר אקדמי. אחיה, קנת' קרלין (אנ'), הפך לפרופסור לכימיה באוניברסיטת ג'ונס הופקינס.
קרלין השלימה תואר ראשון במתמטיקה שימושית ב-1981 באוניברסיטת סטנפורד, והמשיכה ללמוד שם לתואר שני במדעי המחשב. ב-1987 קיבלה תואר דוקטור מאוניברסיטת סטנפורד, בהנחיית ג'פרי אולמן. לאחר מכן עבדה במכון מחקר של DEC בפאלו אלטו. ב-1994 עברה לאוניברסיטת וושינגטון.
קרלין היא עמיתת ACM, האקדמיה האמריקאית לאמנויות ולמדעים, ונבחרה לאקדמיה הלאומית למדעים ולאקדמיה הלאומית להנדסה (אנ') (של ארצות הברית).
קרלין חובבת מוזיקה. בשנות התשעים היא הייתה חברה בלהקת הרוק Severe Tire Damage (אנ'), שב-1993 היו הראשונים להעביר מופע מוזיקלי בשידור חי באמצעות האינטרנט.
מחקר

תחומי המחקר של קרלין הם בתכנון וניתוח של אלגוריתמים מקוונים, אלגוריתמי קירוב ואלגוריתמים אקראיים, כמו גם תורת המשחקים האלגוריתמית. קרלין עוסקת ביישומם לבעיות בתוכנת מערכת, מחשוב מבוזר, כריית מידע וכלכלה.
מאמריה המצוטטים ביותר עסקו בנושאים כגון: מעקב אחרי מקור של תקשורת IP בשיטות הסתברותיות, אלגוריתם מקוון לניהול מטמון זיכרון במעבד מרובה ליבות, וניתוח של תיאום מטמונים של שרתי פרוקסי בסקייל גדול.
בעשור האחרון רבים ממחקריה עסקו בתורת המשחקים האלגוריתמית. מחקריה כוללים ניתוח של כריית ביטקוין עם התחשבות בעלויות אנרגיה, מכירות פומביות של פרסומות במנועי חיפוש (אנ'), אלגוריתם קירוב לבעיית שידוך עם אי-ודאות, שיטות אופטימליות לקביעת מחירים במגוון סיטואציות (למשל כאשר ללקוחות יש העדפות שמשתנות לאורך זמן, או אפשרויות המשלוח שכדאי לחברת משלוחים להציע ללקוח כדי למקסם רווח). בנוסף, ב-2017 יצא לאור ספר הלימוד Game Theory, Alive, שאותו כתבה יחד עם יובל פרס.
Screen Rant

| --- | --- |


 סוג:  עיתונות בידור 
 תקופת הפעילות:  2003–הווה (כ־22 שנים)
 מייסדים:  ויקי הולטרמן
 בעלות:  Valnet Inc
 https://screenrant.com/
 
Screen Rant הוא אתר אינטרנט המפרסם חדשות בתחומי הטלוויזיה, הסרטים, משחקי הווידאו ותאוריות הקולנוע.
היסטוריה

האתר הושק על ידי ויק הולטרמן בשנת 2003, כשעל תהליך השקת האתר הרחיב בריאיון:
תמיד הייתי קצת מוקסם ממחשבים וטכנולוגיה, 10 שנים "בלוגים" היו הדבר החדש ביותר במה שהיה אז "האינטרנט הצעיר". יאהו ואלטה ויסטה היו עדיין מנועי החיפוש הנפוצים, כשגוגל הייתה רק בתחילת דרכה. אני תמיד אהבתי סרטי מדע בדיוני/טלוויזיה, אבל לעתים קרובות ראיתי ליהוקים מסוימים כטיפשיים, כיצד הוליווד ניגשת למושגים מסוימים וכו',ווחשבתי שאשתעשע עם אתר משלי איפה שאוכל להביע את דעתי לגבי הדברים שלא אהבתי.
המקור באנגלית
I’ve always been kind of fascinated by computers and tech, and back 10 years ago “weblogs” were the newest thing on what was then the fledgling internet. Yahoo and Alta Vista were still the search engines of choice, and Google was just getting started. I’ve always loved Sci-Fi movies/TV, but often I saw what I considered dumb decisions being made in casting, how Hollywood approached certain concepts, etc., and I thought I’d play around with my own website where I could complain about things I didn’t like.
ב-18 באוגוסט 2008, נפתח ערוץ היוטיוב של Screen Rant, אשר נכון למרץ 2023 מונה למעלה משמונה מיליון מנויים. בשנת 2011, נרשמו מעל לכ-800,000 כניסות לאתר Screen Rant, מדי חודש.
בפברואר 2015, Screen Rant נרכשה על ידי Valnet Inc, חברת קנדית מדיה מקוונת שבסיסה במונטריאול, קוויבק.